જામનગર તા. ૭ઃ આજે દિવાળીના તહેવારનાં દિવસે પેટ્રોલ ડીઝલના ભાવમાં વધુ એક રાહત લોકોને આપવામાં આવી છે. આજે પેટ્રોલમાં ૧૩ પૈસા અને ડીઝલમાં ૧૦ પૈસાનો ઘટાડો કરવામાં આવ્યો છે. પેટ્રોલ અને ડીઝલનાં ભાવમાં છેલ્લા ઓગણીસ દિવસથી સતત ઘટાડો થઈ રહ્યો છે. પરિણામે જામનગરમાં આજે પેટ્રોલનો નવો ભાવ રૃા.૭૫.૪૨ અને ડીઝલના ભાવ રૃા.૭૬.૨૭ નો થયો હતો. જ્યારે પેટ્રોલની સરખામણીએ ડીઝલ ૮૫ પૈસા મોંઘુ થયું છે. આમ સતત થઈ રહેલો ભાવ ઘટાડો આગામી દિવસોમાં પણ ચાલુ રહેશે તેમ જાણવા મળે છે.